
REPUBLIKA HRVATSKA
TRGOVAČKI SUD U SPLITU
STALNA SLUŽBA U DUBROVNIKU
Dr. A. Starčevića 23, Dubrovnik

R J E Š E N J E

 	Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Katarini Franković, kao stečajnom sucu, odlučujući o prijedlogu predlagatelja Financijska agencija, Regionalni centar Split, Podružnica Dubrovnik, Vukovarska 2, za provedbom skraćenog stečajnog postupka nad dužnikom BASINA TRADE d.o.o., Viganj, OIB: 64565792274, izvan ročišta, dana 09. prosinca  2015. godine 

r i j e š i o    j e 

Odbacuje se prijedlog predlagatelja Financijske agencije, Regionalni centar Split, Podružnica Dubrovnik, za provedbom skraćenog stečajnog postupka nad dužnikom BASINA TRADE d.o.o., Viganj, OIB: 64565792274.

Obrazloženje
			
	Ovaj sud je dana 30. listopada 2015. godine preporučeno poštom zaprimio prijedlog FINA Regionalni centar Split, Podružnica Dubrovnik za provedbom skraćenog stečajnog postupka nad dužnikom BASINA TRADE d.o.o., Viganj, OIB: 64565792274.

Temeljem odredbe čl. 428. Stečajnog zakona (Narodne novine broj: 71/15, u daljnjem tekstu: SZ) sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra.

Kako iz izvatka iz sudskog registra za dužnika proizlazi da društvo dužnika izbrisano iz sudskog registra, ovaj sud zaključuje da nisu kumulativno ispunjene pretpostavke iz čl. 428. SZ-a za pokretanje skraćenog stečajnog postupka (jer je utvrdio da su ispunjene pretpostavke za pokretanje drugog postupka radi brisanja iz sudskoga registra), radi čega je odlučeno kao u izreci ovog rješenja.	 
	

U Dubrovniku, 09. prosinca  2015. godine

 							Stečajni sudac:
	
							Katarina Franković 




UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana dostave ovog rješenja.

DN-a:
-Predlagatelju, elektroničkim putem i oglasna ploča
-e-oglasna ploča rok 8 dana

